open-index/open-wikipedia-markdown huggingface dataset:
अंकगणित

[thumb|right|[पुणे में आर्यभट की मूर्ति]]
**अंकगणित** (Arithmetics) गणित की तीन बड़ी शाखाओं में से एक है। अंकों तथा संख्याओं की गणनाओं से सम्बंधित गणित की शाखा को अंकगणित कहा जाता हैं। यह गणित की मौलिक शाखा है तथा इसी से गणित की प्रारम्भिक शिक्षा का आरम्भ होता है। प्रत्येक मनुष्य अपने दैनिक जीवन में प्रायः अंकगणित का उपयोग करता है। अंकगणित के अन्तर्गत जोड़, घटाना, गुणा, भाग, भिन्न, दशमलव आदि प्रक्रियाएँ आती हैं।

## इतिहास
मनुष्य आरम्भ से ही सामाजिक प्राणी रहा है तथा अपने प्रारम्भिक काल में कबीला बना कर रहा करता था। जब कबीले के सदस्यों में वृद्धि होने पर उनकी गिनती करने के लिये अंकों की आवश्यकता पड़ी। अंक बनाने के लिये मनुष्य की अंगुलियाँ आधार बनीं। अंको के इतिहास के विषय में बहुत कम जानकारियाँ उपलब्ध हैं। कहा जाता है कि ईसा पूर्व 1850 में बेबीलोन के निवासी गणित की प्रारम्भिक प्रक्रियाओं से अच्छी तरह से परिचित थे। भारत में अंकगणित का ज्ञान अत्यन्त प्राचीनकाल से रहा है तथा वेदों में गणितीय प्रक्रियाओं का उल्लेख है। शून्य भी भारत की ही देन है।

## अंक और संख्या
शून्य (०) से लेकर नौ (९) को प्रदर्शित करने वाले संकेतों को अंक कहते हैं। अंक ही गणित का मूल है। दैनिक जीवन के अधिकांश कार्यों में अंकों का प्रयोग होता है।

एक से अधिक अंकों को एक के पास एक रखने से संख्या बनती है। अंक केवल दस होते हैं, किन्तु संख्याएँ अनन्त हैं। उदाहरण के लिए  ३४७२ (तीन हजार चार सौ बहत्तर) एक संख्या है जिसमें ३, ४, ७, और २ अंक प्रयुक्त हुए हैं।

## अंकगणित की मूल प्रक्रियाएँ
अंकगणित की मुख्य चार मूल प्रक्रियाएँ होती हैं 	

* जोड़
* घटाना
* गुणा
* भाग

### [[जोड़]]

जब किसी संख्या या अंक में एक या एक से अधिक संख्या या अंक को मिलाया जाता है तो उसे जोड़ (:en:Addition) कहते हैं। जोड़ को + चिह्न से प्रदर्शित किया जाता है। 

उदाहरणः
10 + 10 = 20

25 + 50 =75

### [[घटाना]]
जोड़ने की प्रक्रिया के विरुद्ध प्रक्रिया को घटाना (:en:Subtraction) कहा जाता है। जब किसी संख्या अथवा अंक से किसी दूसरी संख्या या अंक को कम किया जाता है तो उसे घटाना कहा जाता है। घटाने को **-** चिह्न से प्रदर्शित किया जाता है। 

उदाहरणः

14 - 6 = 8 
२४-१० = १४

### [[गुणा]]

जब किसी संख्या अथवा अंक में उसी संख्या अथवा अंक को एक या एक से अधिक बार जोड़ा जाता है तो उसे गुणा (:en:Multiplication) कहते हैं। संख्या अथवा अंक को जितनी बार जोड़ा जाता है वह उतनी ही बार गुणा होता है। गुणा को x चिह्न से प्रदर्शित किया जाता है। 

उदाहरणः
2 x 4 = 8
4+4=8
1.माना कि किसी व्यक्ति की सैलरी 10,000 हैं और 3 साल बाद उसकी सैलरी 4 गुणा बढ़ जाती है ?

सैलरी 10,000/-
3 साल बाद सैलरी 4 गुणा बढ़ जाती है !
4 X 10,000 = 40,000/-
या
10,000+10,000+10,000+10,000 = 40,000/-

### [[विभाजन (गणित)|भाग]]

गुणा करने की प्रक्रिया के विरुद्ध प्रक्रिया को भाग (:en:Division) कहा जाता है। जब किसी संख्या अथवा अंक में किसी संख्या अथवा अंक को एक से अधिक बार घटाया जाता है तो उसे भाग कहते हैं। संख्या अथवा अंक को जितनी बार विभाजित किया जाता है, उतनी ही बार भाग देना होता है। भाग को / चिह्न से प्रदर्शित किया जाता है। 

उदाहरणः

4 / 2 = 2

## इन्हें भी देखें
* बीजगणित
* ज्यामिति
* त्रिकोणमिति
* कैलकुलस

## बाहरी कड़ियाँ
* प्रतियोगी परीक्षाओं के लिये अंकगणित (गूगल पुस्तक; लेखक - आर एस अग्रवाल)
* वस्तुनिष्ट अंकगणित (गूगल पुस्तक ; लेखक -खट्टर)

श्रेणी:गणित
श्रेणी:अंकगणित
प्राकृतिक विज्ञान

[thumb|एक [सुकेन्द्रिक|यूकैरियोटिक कोशिका के आरेख में राइबोसोम (३) सहित उपकोशिकीय घटकों के दर्शन

ऑर्गैनेल्स: 
(1) केंद्रिका 
(2) केन्द्रक 
(3) राइबोसोम (छोटे बिन्दु) 
(4) वेसाइकल 
(5) खुरदुरी अंतर्प्रद्रव्य जालिका (अं जा) 
(6) गॉल्जीकाय 
(7) कोशिका कंकाल 
(8) चिकनी अंतर्प्रद्रव्य जालिका (अं जा) 
(9) कणाभसूत्र 
(10) रसधानी 
(11) कोशिका द्रव 
(12) लाइसोसोम
(13) तारककाय]]
**प्राकृतिक विज्ञान** प्रकृति और भौतिक दुनिया का व्यवस्थित ज्ञान होता है, या फिर इसका अध्ययन करने वाली इसकी कोई शाखा। असल में **विज्ञान** शब्द का प्रयोग लगभग हमेशा प्राकृतिक विज्ञानों के लिये ही किया जाता है।

## शाखा
इसकी तीन मुख्य शाखाएँ हैं : 
* भौतिकी, 
* रसायन शास्त्र और 
* जीव विज्ञान

पुत

श्रेणी:विज्ञान
श्रेणी:प्राकृतिक विज्ञान
रासायनिक अभियान्त्रिकी

thumb|right|प्रक्रम अभियन्ता () संयन्त्रों की डिज़ाइन करते हैं, निर्माण करते हैं और इन्हें चलाते हैं।

**रासायनिक अभियान्त्रिकी** () रसायन विज्ञान, भौतिक शास्त्र, अर्थशास्त्र इत्यादि और उनके सिद्धान्तों को औद्योगिक उपयोगों में प्रयुक्त कराने वाला विज्ञान या व्यवसाय है। इसका मुख्य भाग **प्रक्रम अभियान्त्रिकी** () कहलाता है, जिसमें भारी मात्रा में निर्मित रसायनों को औद्योगिक स्तर पर सहज तरीक़े से बनाने का अध्ययन किया जाता है। किन्तु आज रासायनिक अभियान्त्रिकी मात्र इसी तक सीमित नहीं है। आज रासायनिक अभियन्ता जैवप्रौद्योगिकी (अनुवांशिकता (), किण्वन आदि) विषयों पर काम और शोध करते हैं और विमान, अन्तरिक्ष यान, खाद्य पदार्थ, जैवमेडिकल संयन्त्र, सिलिकॉन तकनीकी. नैनोप्रौद्योगिक, इलैक्ट्रॉनिक्स वगैरह के क्षेत्रों में नये और उच्च कोटि के पदार्थों का निर्माण भी सहज तरीक़े से करते हैं।

## उपयोग
right|thumb|रासायनिक इंजीनियर आजकल स्वचालित संयन्त्रों का परिचालन कम्प्यूटर द्वारा करते हैं।

रासायनिक इंजीनियरी अनेकानेक प्रकार के उत्पादों के निर्माण में प्रयुक्त होती है। अकार्बनिक एवं कार्बनिक रसायनों का निर्माण करना, सिरामिक्स, ईंधन, शैल-रसायन (), कृषिरसायन () (उदाहरण के रूप में उर्वरक, कीटनाशक, घासफूसनाशक ()), प्लास्टिक एवं एलास्टोमर (, विस्फोटक, डिटर्जेंट एवं डिटर्जेंट उत्पाद (जैसे साबुन, शैम्पू, सफाई में प्रयुक्त द्रव आदि]], इत्र, फ्लेवर, एवं औषधियों आदि का निर्माण रसायन इंजीनियरी के प्रमुख अनुप्रयोग हैं।

रसायन इंजीनियरी से सम्बन्धित विषय हैं - काष्ठ प्रसंस्करण (wood processing), खाद्य प्रसंस्करण (food processing), पर्यावरण तकनीकी (}), तथा शिलारस (), काँच, पेंट, चिपकाने वाले पदार्थ () आदि

## इन्हें भी देखें
* रासायनिक इंजीनियरी का इतिहास

## बाहरी कड़ियाँ
* People, pipes and processes: a short history of chemical engineering and the ... (गूगल पुस्तक ; लेखक - D. C. Freshwater, Institution of Chemical Engineers (Great Britain))
* रसायन इंजीनियरी का इतिहास (अंग्रेजी)
* The Chemical Engineer Resource Site
* Chemical Engineers' Resource Page
* myChemE Chemical Engineering Portal
* Chemical Engineering Information Exchange

श्रेणी:तकनीकी और अभियान्त्रिकी
श्रेणी:रासायनिक अभियान्त्रिकी
वैमानिक अभियान्त्रिकी

**वैमानिक अभियान्त्रिकी** () विमानों () की अभिकल्पना, निर्माण और प्रचालन करने का विज्ञान, कला और कार्य है। यह वैमानिक और अन्तरिक्षीय अभियान्त्रिकी () के दो मुख्य भागों में से एक है।

## इन्हें भी देखें
* वायुयान
* अंतरिक्ष यान

श्रेणी:तकनीकी और अभियान्त्रिकी
श्रेणी:वैमानिक अभियान्त्रिकी
अन्तरिक्षीय अभियान्त्रिकी

**अन्तरिक्षीय अभियान्त्रिकी** या अन्तरिक्षीय तकनीकी (:en:Astronautical engineering or :en:Space technology) बाहरी अन्तरिक्ष से जुड़ी हुई तमाम तकनीकियों का समूह है, जिसमें अन्तरिक्ष यात्रा, अन्तरिक्ष यान और उनकी बनावट और चाल, वगैरह शामिल हैं। ये वैमानिक और अन्तरिक्षीय अभियान्त्रिकी (:en:Aerospace engineering के दो बड़े हिस्सों में से एक है।

अभियान्त्रिकी, अन्तरिक्षीय
*
वैमानिक और अन्तरिक्षीय अभियान्त्रिकी

**वैमानिक और अन्तरिक्षीय अभियान्त्रिकी** () विमानों और अन्तरिक्ष यानों की रूपरेखा, निर्माण और चालन में प्रयुक्त होने वले विज्ञान और तकनीकी का अध्ययन और कार्य है। इसके दो विशेष भाग हैं: वैमानिक अभियान्त्रिकी और अन्तरिक्षीय अभियान्त्रिकी।

## इन्हें भी देखें

श्रेणी:तकनीकी और अभियान्त्रिकी
संगणक अभियान्त्रिकी

300px|thumb|right|एक एफपीजीए बोर्ड
"*****"

=

## कम्प्यूटर इंजीनियरिंग शिक्षा का इतिहास
संयुक्त राज्य अमेरिका में पहला कम्प्यूटर इंजीनियरिंग डिग्री प्रोग्राम 1 9 72 में क्लीवलैंड, ओहियो में केस वेस्टर्न रिजर्व विश्वविद्यालय में स्थापित किया गया था। 2015 तक, अमेरिका में 250 ABET-मान्यता प्राप्त कम्प्यूटर इंजीनियरिंग कार्यक्रम थे। यूरोप में, कम्प्यूटर इंजीनियरिंग स्कूलों की मान्यता EQANIE नेटवर्क के विभिन्न एजेंसियों के हिस्से द्वारा की जाती है। इंजीनियरों के लिए नौकरी की आवश्यकताओं को बढ़ाने के कारण जो हार्डवेयर, सॉफ्टवेयर, फर्मवेयर को समेकित रूप से डिजाइन कर सकते हैं और उद्योग में उपयोग किए जाने वाले सभी कम्प्यूटर सिस्टमों का प्रबंधन कर सकते हैं, दुनिया भर के कुछ तृतीयक संस्थान आमतौर पर कम्प्यूटर इंजीनियरिंग नामक स्नातक की डिग्री प्रदान करते हैं। कम्प्यूटर इंजीनियरिंग और इलेक्ट्रॉनिक इंजीनियरिंग कार्यक्रमों में उनके पाठ्यक्रम में एनालॉग और डिजिटल सर्किट डिजाइन शामिल हैं। अधिकांश इंजीनियरिंग विषयों के साथ, कम्प्यूटर इंजीनियरों के लिए गणित और विज्ञान का एक अच्छा ज्ञान होना जरूरी है।
## शैक्षिक विषय के रूप में संगणक प्रौद्योगिकी
आजकल अधिकांश इंजिनियरिंग महाविद्यालयों में कम्प्यूटर इंजीनियरिंग की शिक्षा स्नातक स्तर पर उपलब्ध है। कम्प्यूतर इंजीनियरिंग के लिये विज्ञान और गणित की अच्छी जानकारी आवश्यक है। संगणक प्रौद्योगिकी के मूल विषय हैं:
* प्रोग्राममिंग (Programming)
* कलन-विधि (Algorithm)
* प्रचालन तन्त्र (OS)
* नेटवर्क (Network)
* हार्डवेयर (Hardware)
* कलन विधि (Algorithms)
* संगणक स्थापत्य  एवं संगठन(Comuter architecture and organization)
*  संगणक संकाय प्रौद्योगिकी (Computer systems engineering)
* परिपथ एवं संकेत (Circuits and signals)
* डेटाबेस प्रणाली (Database systems)
*  आंकिक  तर्क  (Digital logic)
* आंकिक संकेत प्रसंस्करण (Digital signal processing)
*  वैद्युतिकी (Electronics)
* अन्तर्निहित संकाय (Embedded systems)
* मानव-संगणक अंतरक्रिया (Human-computer interaction)
*अंतरक्रिय निकाय अभियांत्रिकी (Interactive Systems Engineering)
* प्रोग्रामन के मूल सिद्धान्त (Programming fundamentals)
* सामाजिक एवं प्रोफेशनल मुद्दे 
* सॉफ्टवेयर अभियान्त्रिकी (Software engineering)
* वीएलएसआई डिजाइन एवं निर्माण (VLSI design and fabrication)

## इन्हें भी देखें
* सॉफ्टवेयर अभियान्त्रिकी
* संगणक विज्ञान (कम्प्यूटर साइन्स)

## बाहरी कड़ियाँ
* Computer engineering – कंप्यूटर इंजीनियरिंग क्या है
* Computer Engineering Conference Calendar
* MIT Video Course on Computer System Engineering

सॉफ्टवेयर अभियान्त्रिकी

श्रेणी:अभियान्त्रिकी
श्रेणी:तकनीकी और अभियान्त्रिकी
यान्त्रिक अभियान्त्रिकी

right|thumb|300px|सिलाई मशीन (सन् 1900 के आसपास) ; मशीन के कार्य आज भी लगभग वही है जो पहले था।
right|thumb|300px|एक आधुनिक मशीन : फिलिंग और डोसिंग मशीन
[right|thumb|300px|यांत्रिक इंजीनियर [इंजन, शक्ति-संयंत्र आदि की डिजाइन करते हैं।]]
right|thumb|300px|गियर, यांत्रिक इंजिनीयरी का प्रतीक सा बन गया है।
right|thumb|300px|भाप टरबाइन की असेम्बली, यह यांत्रिक इंजिनियरी के संसाधनों से निर्मित यन्त्र का महान उदाहरण है।

**यान्त्रिक अभियांत्रिकी ** (Mechanical engineering) तरह-तरह की मशीनों की बनावट, निर्माण, चालन आदि का सैद्धान्तिक और व्यावहारिक ज्ञान है। यान्त्रिक अभियांत्रिकी, अभियांत्रिकी की सबसे पुरानी और विस्तृत शाखाओं में से एक है। यान्त्रिक अभियांत्रिकी १८वीं शताब्दी में यूरोप में औद्योगिक क्रांति के दौरान एक क्षेत्र के रूप में उभरी है, लेकिन, इसका विकास दुनिया भर में कई हजार साल में हुआ है। १९वीं सदी में भौतिकी के क्षेत्र में विकास के एक परिणाम के रूप में यांत्रिक अभियांत्रिकी विज्ञान सामने आया।

इसके आधआरभूत विषय हैं:

* स्थैतिकी और गति विज्ञान
* ठोस यांत्रिकी और पदार्थों की सामर्थ्य
* मापयंत्रण और मापन
* उष्मागतिकी,ऊष्मा का संचार,उर्जा का रूपान्तरण
* तरल यांत्रिकी और तरल गतिकी
* विनिर्माण अभियांत्रिकी
* द्रविकी और गैसयांत्रिकी
* अभियांत्रिकी अभिकल्प
* उत्पाद अभिकल्प 
* पदार्थ विज्ञान
* अभियांत्रिकी आरेखण, अभिकलित्र सहायित अभिकल्प, अभिकलित्र सहायित विनिर्माण

## उपविभाग
यान्त्रिक अभियान्त्रिकी कई यान्त्रिकी विज्ञान के विभागों के समूह के रूप में मानी जा सकती है।| इनमे से कुछ उपविभाग, जो अधिकतर पूर्व स्नातक पाठ्यक्रम में पढ़ाए जाते हैं, नीचे सूचीबद्ध किये गए हैं। इनमें से कुछ केवल यान्त्रिक अभियान्त्रिकी से ही सम्बन्धित हैं जबकि कुछ यांत्रिक अभियान्त्रिकी और अन्य विभागों के संयोजन हैं।

* यान्त्रिकी
* मेकैट्रॉनिक्स एवं रोबॉटिक्स
मेकाट्रॉनिक्स  शब्द का निर्माण  जापान में हुआ था जिसमें मैकेनिकल का Mecha और इलेक्ट्रॉनिक्स का tronics लिया है।  Mechanical + Electronics = Mechatronics. 

* संरचनात्मक विश्‍लेषण
* उष्मागतिकी एवं ताप विज्ञान
* अभिकल्प एवं प्रारूपण

## बाहरी कड़ियाँ
* mechanical engineering in hindi मैकेनिकल क्या है? 

## इन्हें भी देखें
* विद्युत अभियांत्रिकी
* यांत्रिकी
* इंजन
* मेकाट्रॉनिक्स
* टरबाइन
* गियर
* औद्योगिक क्रांति
* ऊर्जा
* यंत्र (मशीन)
* मशीनी औजार (मशीन टूल्स)
* इंजीनियरिंग ड्राइंग

श्रेणी:अभियान्त्रिकी
श्रेणी:यांत्रिक प्रौद्योगिकी
सान मारिनो

**सान मारिनो का श्रेष्ठतम गणराज्य** (, ) यूरोप में स्थित एक देश है। इसे यूरोप का सबसे पुराना गणराज्य माना जाता है। ये दुनिया के सबसे छोटे देशों में से एक है।

## सन्दर्भ

## इन्हें भी देखें

श्रेणी:यूरोप के देश
श्रेणी:स्थलरुद्ध देश
सर्बिया और मोण्टेनेग्रो

**सर्बिया और मोंटेनीग्रो** (अंग्रेज़ी : Serbia and Montenegro; सर्बियाई : *Србија и Црна Гора*) यूरोप में स्थित एक देश है / था। ये पुराने यूगोस्लाविया क एक हिस्सा हुआ करता था। मई 2006 में हुए एक जनमत संग्रह में मॉटेनीग्रो हिस्से ने एक हल्के बहुमत से इस संघ से आलग देश बनने का फ़ैसला कर लिया। जल्द ही आशा की जाती है कि सर्बिया और मोंटेनीग्रो अलग देश बन जायेंगे।


Image:Scg01.png
Image:Scg02.png


## सन्दर्भ

श्रेणी:यूरोप के देश
स्लोवेनिया

**स्लोवेनिया** (Slovenia), आधिकारिक तौर पर 'स्लोवेनिया गणराज्य', मध्य यूरोप में स्थित आल्प्स पर्वत से लगा हुआ भूमध्य की सीमा से लगा देश है। स्लोवेनिया की सीमा पश्चिम में इटली, दक्षिण-पश्चिम में एड्रियाटिक सागर, दक्षिण और पूर्व में क्रोएशिया, उत्तर-पूर्व में हंगरी और उत्तर में आस्ट्रिया स्थित है। देश की राजधानी और सबसे बड़ा शहर ल्युब्ल्याना है। स्लोवेनिया 20,273 वर्ग किमी क्षेत्रफल में फैला हुआ देश है, जिसकी जनसंख्या लगभग 20 लाख है। स्लोवेनिया का 40% अंदरूनी भू-भाग उठा हुआ पर्वतीय और पठारीय है। स्लोवेनिया का सबसे ऊंचा शिखर माउंट त्रिग्लेव 2,864 मीटर (9,396 फीट) और सबसे निचली बिंदु समुद्र तल पर एड्रियाटिक सागर है। देश की बहुसंख्यक जनसंख्या स्लोवेनियाई भाषा का प्रयोग करती है, जो देश की आधिकारिक भाषा भी है। इसके अलावा स्थानीय स्तर पर संरक्षित भाषा हंगरी और इटालियन है।

## परिचय
स्लोवेनिया आकार में बेहद छोटा सही, लेकिन है बेहद शानदार। इटली, ऑस्ट्रिया, हंगरी व क्रोएशिया से घिरा स्लोवेनिया एक समय में ऑस्ट्रो-हंगेरियन साम्राज्य का हिस्सा हुआ करता था। अब वह एक आजाद देश है। अतीत में स्लोवेनिया के अलग-अलग भौगोलिक हिस्से कई पड़ोसी देशों के प्रभुत्व में रहे हैं। इसलिए वहां कई तरह की संस्कृतियों का मिश्रण दिखाई देता है। कहा जाता है कि यूरोप की सारी खासियतों को एक में मिला दिया जाए तो वह स्लोवेनिया का रूप बन जाता है।

इस छोटे से देश में प्रचुर मात्रा में पर्वत, नेशनल पार्क, ऎतिहासिक शहर, पत्थरों के भग्नावशेष सरीखे गांव, खुले एल्पाइन पठार, अद्भुत भूमिगत गुफाएं, कंदराओं से निकलती उफनती नदियां, सूरज की रोशनी से नहाया भूमध्य सागर का तट, किले, संग्रहालय... बहुत कुछ है। यहां के आधे इलाके में जंगल हैं और उनमें कई दुर्लभ किस्में सुरक्षित हैं। सैलानियों के लिए इतनी तरह की गतिविधियां और आकर्षण हैं कि दिन गुजरते पता नहीं चलेगा। शांत और सुखद इतना कि यूरोप आने वाले कई सैलानी स्लोवेनिया को अपना बेस बनाकर आसपास के देश घूमते हैं।

स्लोवेनिया में राष्ट्रीय स्तर पर एक नेशनल पार्क, ट्रिग्लेव नेशनल पार्क, दो क्षेत्रीय पार्क, कोजांस्की पार्क और स्कोजन गुफाएं, तीन लैंडस्केप पार्क और एक नेशनल रिजर्व है। पालिका स्तर पर एक क्षेत्रीय पार्क और पूरे स्लोवेनिया में फैले 34 लैंडस्केप पार्क हैं। हाल के सालों में स्की रिजॉर्ट स्लोवेनिया में पर्यटन का प्रमुख चेहरा बनकर उभरे हैं। यहां इतनी बर्फ रहती है कि माउंट कैनिन के स्कीइंग स्लोप पर मई के महीने तक स्कीइंग की जा सकती है। स्लोवेनिया के दूसरे सबसे बड़े शहर मारिबोर के पास मारिबोस्र्को पोहेर्जे ढलानों पर तो एल्पाइन स्कीइंग विश्वकप की प्रतिस्पर्धाएं होती हैं।

स्लोवेनिया अपने स्पा टूरिज्म और गरम पानी के सोतों के लिए भी काफी जाना जाता है। यहां के प्राकृतिक झरनों में पानी का तापमान और उसकी खूबियां भी अलग-अलग हैं। इनके अलावा ब्लेड झील है जिसे ज्वेल ऑफ जूलियन आल्प्स भी कहा जाता है। दो किलोमीटर से ज्यादा लंबी और सवा किलोमीटर से ज्यादा चौड़ी यह झील कहीं-कहीं तीस मीटर तक गहरी है। झील की पृष्ठभूमि में बर्फ से लदे पहाड़, आसपास गरम सोतों से आता पानी और झील के बीच में छोटा सा द्वीप, जिस पर बना है एक छोटा सा किला, इस पूरे इलाके को बेपनाह खूबसूरत बनाते हैं, मानो कोई पेंटिंग सामने रख दी गई हो। ब्लेड को इसीलिए स्लोवेनिया की सबसे खूबसूरत पहचान और सबसे लोकप्रिय टूरिस्ट स्थल माना जाता है। 
## सन्दर्भ

## बाहरी कड़ियाँ
* Slovenia.si. Your gateway to information on Slovenia.
* Government of the Republic of Slovenia
* Mountaineering in Slovenia

श्रेणी:यूरोप के देश
विनोबा भावे विश्वविद्यालय

300px|thumb|right|कड़ी=Special:FilePath/Image1_big.jpg
**विनोबा भावे विश्वविद्यालय** झारखण्ड राज्य का एक विश्वविद्यालय है। इसका मुख्यालय हजारीबाग में है एवं इसमें हजारीबाग सहित कोडरमा, चतरा एवं धनबाद अर्थात सम्पूर्ण उत्तरी झारखण्ड के कई महाविद्यालय एवं शिक्षण संस्थान संबद्ध हैं। पहले यह विश्वविद्यालय रांची विश्वविद्यालय का अंग हुआ करता था। विनोबा भावे विश्वविद्यालय, झारखंड, एक शिक्षण एवं संबद्धन के राज्य विश्वविद्यालय,17 सितंबर 1992 के रूप में राँची विश्वविद्यालय के विभाजन के बाद अस्तित्व में आया, 1990 के अधिनियम द्वारा 3 बिहार द्वारा पारित विधानसभा.
यह 15 नवम्बर 2000 को राज्य के गठन के बाद झारखंड राज्य मे आ गया। इसका मुख्यालय हजारीबाग जो कि हरे - भरे जंगलों के बीच वनीय परिवेश और शांति वाला एक शहर है।

**विनोबा भावे विश्वविद्यालय हजारीबाग - एक नजर**

**विनोबा भावे विश्वविद्यालय  हजारीबाग** यहाँ के लोगों के काम का फल है।हालांकि शहर में उच्च शिक्षा का इतिहास अतीत में चला जाता है, जिसका आरंभ डब्लिन मिशन के भाइयों द्वारा सन् 1899 में सेंट कॉलम्बा कॉलेज की स्थापना से हुआ था, स्नातकोत्तर पाठ्यक्रम को इतिहास और अर्थशास्त्र में एम•ए• पाठ्यक्रमों की शुरुआत से ही 1972 ईस्वी में ही शुरू किया गया।

इसके बाद इस कॉलेज  को रांची विश्वविद्यालय का स्नातकोत्तर केंद्र बना दिया गया।बिहार सरकार के अनुमोदन पर जनवरी 1983 तक पोस्ट ग्रेजुएट अध्यापन कार्य चार अतिरिक्त विषयों - अंग्रेजी, हिंदी राजनीति विज्ञान और गणित में बढ़ाया गया।

अंत में, 1990 के अधिनियम 3 के द्वारा बिहार राज्य सभा ने बिहार राज्य विश्वविद्यालय अधिनियम 1976 में संशोधन करके रांची विश्वविद्यालय से विनोबा भावे विश्वविद्यालय का नक्काशी किया। **आचार्य विनोबा भावे** के *भूदान आंदोलन* के पथ-प्रदर्शन के लिए उनके सम्मान में इस विश्वविद्यालय का नाम सर्वोचित था क्योंकि यहां महर्षि ने **सामाजिक पुनर्निमाण** के लिए पुरे भारतवर्ष में सबसे बड़े भूमि-दान का उल्लेख किया था।

भारतीय विश्वविद्यालय संघ ने दिसंबर 1992 में इस विश्वविद्यालय को सदस्यता दी और विकास की गति की सराहना करते हुए वर्ष 2001 में स्थायी सदस्यता प्रदान की। यह विश्वविद्यालय *लंदन राष्ट्रमंडल विश्वविद्यालयों के संघ* का भी सदस्य है।नई दिल्ली ने विश्वविद्यालय अनुदान आयोग को मान्यता दी है और इसके  सर्वांगीण विकास के लिए वित्त की सुविधा प्रदान करते हुए विश्वविद्यालय अनुदान आयोग अधिनियम 1956 की धारा 12 (ख) के तहत इसे पंजीकृत किया है।

विनोबा भावे विश्वविद्यालय  को 99.79 करोड़ की राशि प्रधानमंत्री उच्चतर शिक्षा अभियान (पीएम-उषा) के तहत मिला है।

## बाहरी कड़ियाँ
* '''विनोबा भावे विश्वविद्यालय''' का जालघर

श्रेणी:झारखंड के विश्वविद्यालय
श्रेणी:हजारीबाग
सहस्रमान

**सहस्रमान** या **किलोमीटर** (फ़्रांसीसी: kilomètre; ब्रिटिश अंग्रेज़ी: kilometre; अमेरिकी अंग्रेज़ी: kilometer) दूरी की एक इकाई है। १ सहस्रमान = १००० मान (मीटर) पुराने समय में कोस का प्रयोग किया जाता था। 


```
१० सहस्रिमान = १ शतिमान
१०० शतिमान  = १ मान
१००० मान   = १ सहस्रमान
```


## सन्दर्भ
श्रेणी:इकाई
श्रेणी:परिमाण की कोटि (लम्बाई)
दैनिक जागरण

** दैनिक जागरण ** भारत का एक प्रसिद्ध हिन्दी समाचार पत्र है जो पिछले कई वर्षों से भारत में सर्वाधिक प्रसार संख्या वाला समाचार-पत्र बना हुआ है।  यह समाचार पत्र विश्व का सर्वाधिक पढ़ा जाने वाला दैनिक समाचार पत्र है। इस बात की पुष्टि * विश्व समाचार-पत्र संघ * (वैन) द्वारा की गई है। वर्ष 2008 में बीबीसी और रॉयटर्स् की नामावली के अनुसार यह प्रतिवेदित किया गया कि भारत में समाचारों का सबसे विश्वसनीय स्रोत दैनिक जागरण है।

## इतिहास
दैनिक जागरण को 1942ई में शुरू किया गया था। इसका श्रेय आक्रामक स्वतन्त्रता सेनानी श्री पूर्णचन्द्र गुप्त को जाता है। 1943ई का वर्ष भारतीय स्वतन्त्रता संग्राम का बहुत महत्वपूर्ण वर्ष था जब भारत में अंग्रेजों की दासता से मुक्त होने के लिये संघर्ष अपने चरम पर था। भारत छोड़ो आन्दोलन इस संघर्ष का एक महत्वपूर्ण पड़ाव था। ऐसे निर्णायक मोड़ पर दैनिक जागरण को इसके संस्थापक स्वर्गीय पूर्णचन्द्र गुप्त द्वारा जारी किया गया। इस दृष्टि के साथ कि अखबार जन-समूह के मुक्त स्वर को प्रतिबिम्बित कर सके। प्रथम संस्करण 1942ई में झाँसी से जारी किया गया। 1947ई में इसका मुख्यालय झाँसी से कानपुर ले जाया गया। पूर्णचन्द्र गुप्त कभी भी अपने समाचारपत्र को संभ्रान्त बनाने की अपनी इच्छाशक्ति से नहीं डिगे। 

## संस्करण
यह समाचारपत्र निम्नलिखित ३१ केन्द्रो से प्रकाशित होता है: 

* आगरा
* प्रयागराज
* अलीगढ
* अमृतसर
* बरेली
* भागलपुर
* भोपाल
* दिल्ली
* देहरादून
* धनबाद
* धर्मशाला
* गोरखपुर
* जमशेदपुर
* जालंधर
* हल्द्वानी
* हिसार

* इंदौर
* जम्मू
* झाँसी
* कानपुर
* लखनऊ
* लुधियाना
* मेरठ
* मुरादाबाद
* मुजफ्फरपुर
* पानीपत
* पटना
* रांची
* रीवा
* सिलीगुड़ी
* बनारस
* हरदोई

## अनुपूरक
दैनिक जागरण की सफलता का कारण इस पत्र का जनोन्मुखी होना है। किसी भी विषय पर संपूर्ण और निष्पक्ष जानकारी उपलब्ध कराने के पथ से यह कभी नहीं डिगा है। अपने प्रमुख दैनिक संस्करण के अतिरिक्त इसने वर्तमान के ज्वलंत मुद्दों और और अपने पाठकों के प्रश्नों को परितृप्त करने के लिए कई साप्ताहिक संस्करण भी आरंभ किए हैं। जैसे:
* झंकार
* यात्रा (रविवार)
* संगिनी (शनिवार)
* जोश (बुद्धवार)
* नई राहें

## भगिनी उद्यम

## सन्दर्भ


## बाहरी कड़ियाँ
* दैनिक जागरण का मुख्य पृष्ठ

श्रेणी:भारत में प्रकाशित होने वाले समाचार पत्र
श्रेणी:हिन्दी भाषा के समाचार पत्र
श्रेणी:विश्व के प्रमुख दैनिक समाचार पत्र
रवि शास्त्री

**रविशंकर जयदृथ शास्त्री** () (जन्म ; २७ मई १९६२,मुंबई, महाराष्ट्र, भारत) एक भारतीय पूर्व क्रिकेट खिलाड़ी एवं खेल कमेंटेटर है। ये २०१७ से २०२१ तक भारतीय क्रिकेट टीम के मुख्य कोच रह चुके हैं।

इन्होंने बतौर क्रिकेट खिलाड़ी भारतीय क्रिकेट टीम के लिए १९८१ से १९९२ तक टेस्ट क्रिकेट और एक दिवसीय अंतर्राष्ट्रीय क्रिकेट खेला है। इन्होंने अपने क्रिकेट कैरियर में धीमी गति के गेंदबाज और बल्लेबाज की भूमिका निभाई है। इस कारण इन्हें एक ऑल राउंडर के तौर पर जाना जाता था। 

रवि शास्त्री १५ जुलाई २०१७ से 2021 तकभारतीय क्रिकेट टीम के मुख्य कोच के पद पर रहे,जबकि इससे पहले कोच अनिल कुंबले थे जिन्होंने तत्काल में कोच के पद से अपना त्यागपत्र दिया था।

## सन्दर्भ

श्रेणी:1962 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय क्रिकेट कोच
श्रेणी:हरफनमौला खिलाड़ी
श्रेणी:मुम्बई के लोग
श्रेणी:भारतीय क्रिकेट कप्तान
श्रेणी:अर्जुन पुरस्कार के प्राप्तकर्ता
१९६९

**१९६९ ** ग्रेगोरी कैलंडर का एक साधारण वर्ष है।

## घटनाएँ
* १६ जुलाई - अपोलो-११ चंद्रमा पर उतरने वाला सबसे पहला अन्तरिक्ष यान बना।
* 19 जुलाई-
** भारत सरकार ने देश के 14 प्रमुख बैंकों का राष्ट्रीयकरण किया।
** अपोलो द्वितीय के अंतरिक्ष यात्री नील आर्म स्ट्राँग और एडविन एल्ड्रीन ने यान से बाहर निकलकर चंद्रमा की कक्षा में चहलकदमी की।
* 20 जुलाई- अमेरिकी अंतरिक्ष यात्री निलआर्म स्ट्राँग के साथ चाँद पर मानव का पहला कदम पडा।
* 24 जुलाई- अपोलो-11 सफलता पूर्वक प्रशांत महासागर में उतर गया।
* 22 अगस्त- अमेरिका में समुद्री तूफान आने से 255 लोगों की मौत
* 24 अगस्त- वीवी गिरी भारत के चौथे राष्ट्रपति बने
* 18 दिसंबर- इंगलैंड में मृत्युदंड की सज़ा समाप्त कर दी गई।8

## अज्ञात तारीख़ की घटनाएँ
* नोबेल पुरस्कार में अर्थशास्त्र को शामिल किया गया।
*१९६९ में ही इसरो की स्थापना की गई जिसका मुख्यालय बंगलुरु में है।
*1969 में ही दादा साहब फाल्के पुरस्कार की शुरुआत की गई।
*1969 में ही अमिताभ बच्चन ने अपनी पहली मूवी की शुरुआत की
*इंडियन पेट्रोकेमिकल लिमिटेड की स्थापना
*1969 मैं ही बुकर पुरस्कार अंग्रेजी उपन्यास के लिए देना प्रारंभ हुआ 
*

## जन्म
### जनवरी-जून
* 27 जनवरी - विक्रम भट्ट
* 23 फरवरी - भाग्यश्री
* 5 मार्च - पॉल ब्लैकथॉर्न
* 2 अप्रैल - अजय देवगन - हिन्दी फ़िल्मों के प्रसिद्ध अभिनेता
* 11 मई - हिमेश रेशमिया - हिन्दी फ़िल्मों के मशहूर संगीतकार
* 14 जून- स्टेफी ग्राफ, विश्व की सर्वश्रेष्ठ महिला टेनिस खिलाड़ी (अमेरिकी)
* 15 जून - सेड्रिक पायोलिन - फ़्राँस के भूतपूर्व टेनिस खिलाड़ी

### जुलाई-दिसंबर
* 24 जुलाई- जैरेफर लिंलोफेज, अमेरिकी, गायिका, निर्देशिका, नृत्यांगना
* 25 अगस्त - रैचेल शैली
* 10 अक्टूबर - ब्रैट फार्व - अमरीकी फुटबॉल में ग्रीन बे पैकर्स के मशहूर क्वार्टरबैक
* 7 नवंबर - नन्दिता दास
* शतरंज के मशहूर खिलाड़ी 
   11 दिसंबर - विश्वनाथन आनंद

## निधन
### जनवरी-मार्च
### अप्रैल-जून
* 3 मई - डाक्टर ज़ाकिर हुसैन - भारत के तीसरे राष्ट्रपति (जन्म 1897)

### जुलाई-सितंबर
### अक्टूबर-दिसंबर

श्रेणी:1969
श्रेणी:वर्ष
एन आर नारायणमूर्ति

**नागवार रामाराव नारायणमूर्ति** (जन्म: २० अगस्त १९४६) भारत की प्रसिद्ध सॉफ़्टवेयर कंपनी इन्फोसिस टेक्नोलॉजीज के संस्थापक और जानेमाने उद्योगपति हैं। उनका जन्म मैसूर में हुआ। आई आई टी में पढ़ने के लिए वे मैसूर से बैंगलौर आए, जहाँ १९६७ में इन्होंने मैसूर विश्वविद्यालय से बैचलर ऑफ इन्जीनियरिंग की उपाधि और १९६९ में आई आई टी कानपुर से मास्टर ऑफ टैक्नोलाजी (M.Tech) की उपाधि प्राप्त की। नारायणमूर्ति आर्थिक स्थिति सुदृढ़ न होने के कारण इंजीनियरिंग की पढ़ाई का खर्च उठाने में असमर्थ थे। उनके उन दिनों के सबसे प्रिय शिक्षक मैसूर विशवविद्यालय के डॉ॰ कृष्णमूर्ति ने नारायण मूर्ति की प्रतिभा को पहचान कर उनको हर तरह से मदद की। बाद में आर्थिक स्थिति सुदृढ़ हो जाने पर नारायणमूर्ति ने डॉ॰ कृष्णमूर्ति के नाम पर एक छात्रवृत्ति प्रारंभ कर के इस कर्ज़ को चुकाया।

2013 में नारायणमूर्ति की इंफोसिस में फिर से हुई थी वापसी, तब उन्हे कार्यकारी चेयरमैन बनाया गया था | 

2015 में सेबी ने नारायण मूर्ति को बनाया था अपने स्टार्टअप पैनल का अध्यक्ष |

## कार्य जीवन
अपने कार्यजीवन का आरंभ नारायणमूर्ति ने पाटनी कम्प्यूटर सिस्टम्स (PCS), पुणे से किया। बाद में अपने दोस्त शशिकांत शर्मा और प्रोफेसर कृष्णय्या के साथ १९७५ में पुणे में सिस्टम रिसर्च इंस्टीट्यूट की स्थापना की थी। १९८१ में नारायणमूर्ति ने इन्फ़ोसिस कम्पनी की स्थापना की। मुम्बई के एक अपार्टमेंट में शुरू हुयी इस कंपनी की प्रगति की कहानी आज दुनिया जानती है। सभी साथियों की कड़ी मेहनत रंग लाई और १९९१ में इन्फ़ोसिस पब्लिक लिमिटेड कम्पनी में परिवर्तित हुई। १९९९ में कम्पनी ने उत्कृष्टता और गुणवत्ता का प्रतीक SEI-CMM हासिल किया। १९९९ में कंपनी ने एक नया इतिहास रचा जब इसके शेयर अमरीकी शेयर बाजार NASDAQ में रजिस्टर हुए। नारायणमूर्ति १९८१ से लेकर २००२ तक इस कम्पनी के मुख्य कार्यकारी निदेशक रहे। २००२ में उन्होंने इसकी कमान अपने साथी नन्दन नीलेकनी को थमा दी, लेकिन फिर भी इन्फोसिस कम्पनी के साथ वे मार्गदर्शक के दौर पर जुड़े रहे। वे १९९२ से १९९४ तक नास्काम के भी अध्यक्ष रहे। सन २००५ में नारायण मूर्ति को विश्व का आठवां सबसे बेहतरीन प्रबंधक चुना गया।

आज एन आर नारायणमूर्ति अनेक लोगों के आदर्श हैं। चेन्नई के एक कारोबारी पट्टाभिरमण कहते हैं कि उन्होंने जो भी कुछ कमाया है वह मूर्ति की कंपनी इंफोसिस के शेयरों की बदौलत और उन्होंने अपनी सारी कमाई इंफोसिस को ही दान कर दी है। पट्टाभिरमण और उनकी पत्नी नारायणमूर्ति को भगवान की तरह पूजते हैं और उन्होंने अपने घर में मूर्ति का फोटो भी लगा रखा है। उन्हें पद्म श्री, पद्म विभूषण और ऑफीसर ऑफ द लेजियन ऑफ ऑनर- फ्रांस सरकार के सम्मानों से अलंकृत किया जा चुका है। इस सूची में शामिल अन्य नाम थे-बिल गेट्स, स्टीव जाब्स तथा वारेन वैफ़े। हालांकि नारायण मूर्ति अब अवकाश ग्रहण कर चुके हैं लेकिन वे इन्फ़ोसिस के मानद चेयरमैन बने रहेंगे।

## सम्मान एवं पुरस्कार

## सन्दर्भ

श्रेणी:पद्मश्री प्राप्तकर्ता
श्रेणी:कर्नाटक के लोग
श्रेणी:पद्म विभूषण धारक
श्रेणी:भारतीय उद्योगपति
श्रेणी:भारतीय प्रौद्योगिकी संस्थान कानपुर के पूर्व छात्र
श्रेणी:हिन्दी विकि डीवीडी परियोजना
श्रेणी:1946 में जन्मे लोग
श्रेणी:जीवित लोग
श्रेणी:बंगलोर के लोग
अग्नि प्रक्षेपास्त्र

**अग्नि प्रक्षेपास्त्र** (संस्कृत: अग्नि), मध्यम से अंतरमहाद्विपीय दुरी तक मार करने में सक्षम प्रक्षेपास्त्रों का समूह है। जो भारत के एकीकृत निर्देशित मिसाइल विकास कार्यक्रम द्वारा स्वदेशी तकनीक से विकसित की गईं हैं। भारत, 2008 तक इस प्रक्षेपास्त्र (मिसाइल) समूह के तीन संस्करण प्रक्षेपास्त्र तैनात कर चुका है। 

## सन्दर्भ

श्रेणी:प्रक्षेपास्त्र
श्रेणी:भारत के प्रक्षेपास्त्र
पृथ्वी प्रक्षेपास्त्र

**पृथ्वी प्रक्षेपास्त्र** भारत द्वारा स्वदेशीय निर्मित, ज़मीन से ज़मीन पर मार करने वाला प्रक्षेपास्त्र है।

## बाहरी कड़ियाँ

श्रेणी:हथियार
श्रेणी:भारत के प्रक्षेपास्त्र
नाग प्रक्षेपास्त्र

**नाग प्रक्षेपास्त्र** (संस्कृत: नाग) एक तीसरी पीढ़ी का भारत द्वारा स्वदेशीय निर्मित, टैंक भेदी प्रक्षेपास्त्र है। यह उन पाँच (प्रक्षेपास्त्र) मिसाइल प्रणालियों में से एक है जो भारत के रक्षा अनुसंधान और विकास संगठन द्वारा एकीकृत निर्देशित मिसाइल विकास कार्यक्रम के तहत विकसित की गई है। इस प्रक्षेपास्त्र का विकास  की लागत से किया गया है। इसकी मारक क्षमता 4 कि०मी० है।

इसका प्रथम सफल परीक्षण नवम्बर 1990 में किया गया। इसे 'दागो और भूल जाओ' टैंक रोधी प्रक्षेपास्त्र भी कहा जाता है क्योंकि एक बार इसे दागे जाने के बाद पुनः निर्देशित कराने की आवश्यकता नहीं पड़ती। 

18 जुलाई 2019 को डीआरडीओ ने नाग एंटी टैंक गाइडेड मिसाइल का पोखरण में फायरिंग रेंज राजस्थान में सफल परीक्षण किया।

## इन्हें भी देखें
* रक्षा अनुसंधान एवं विकास संगठन
* अग्नि प्रक्षेपास्त्र

श्रेणी : नाग
श्रेणी : टैंक भेदी प्रक्षेपास्त्र
श्रेणी : भारत के प्रक्षेपास्त्र
तिमिगण

**तिमिगण** (अंग्रेज़ी: Cetacea, सीटेशिया) विश्व भर के सागरों में विस्तृत एक मांसाहारी, फ़िन-धारी, समुद्री स्तनधारी प्राणी जातियों का क्लेड (जीववैज्ञानिक समूह) है। यह ओडोन्टोसेटाए (Odontoceti, दंतदार तिमि, जिनमें डॉलफ़िन शामिल है), मिस्टीसेटाए (Mysticeti , बैलीन तिमि) और आर्केओसेटाए (Archaeoceti, जो आधुनिक तिमि के पूर्वज थे और जिसके सदस्य विलुप्त हो चुके हैं) नामक जीववैज्ञानिक गणों में विभाजित हैं। कुल मिलाकर इस क्लेड में ८९ जातियाँ ज्ञात हैं जिनमें से ७० से अधिक ओडोन्टोसेटाए गण के भाग हैं। आणविक अनुवांशिक अध्ययन के आधार पर पता लगा है कि यह जातियाँ सम-ऊँगली खुरदार जानवरों की सम्बन्धी हैं। दरियाई घोड़ा इनका सबसे समीपी जीवित सम्बन्धी है और यह ऊँट, सूअर और अन्य रोमन्थक से भी सम्बन्धित है और इसके पूर्वज लगभग ५ करोड़ वर्ष पूर्व उनसे क्रम-विकास की प्रक्रिया द्वारा धीरे-धीरे अलग होते चले गये।

## इन्हें भी देखें
* तिमि (व्हेल)
* सूंस (डॉलफ़िन)

## सन्दर्भ

श्रेणी:सीटेशियाई
श्रेणी:स्तनधारी
प्रक्षेपास्त्र

प्रक्षेपित कर उपयोग में लाया जाने वाला अस्त्र। इसका प्रयोग दूर स्थित लक्ष्य को बेधने के लिए किया जाता है। इसकी सहायता से विस्फोटकों को हजारों किलोमीटर दूर के लक्ष्य तक पहुंचाया जा सकता है। इस प्रकार सुदूर स्थित दुश्मन के ठिकाने भी कुछ ही समय में नष्ट किए जा सकते हैं। प्रक्षेपास्त्र रासायनिक विस्फोटकों से लेकर परमाणु बम तक का वहन और प्रयोग कर सकता है। 
## वर्गीकरण
### गति नियंत्रण प्रणाली के आधार पर
गति नियंत्रण के आधार पर प्रक्षेपास्त्र दो प्रकार का होता है। 
#### बैलेस्टिक प्रक्षेपास्त्र

* ये प्रक्षेपास्त्र दागे जाने के बाद उड़ते-उड़ते पृथ्वी के गुरुत्वाकर्षण नियम के अधीन किसी खास लक्ष्य पर गिरता है।
#### क्रूज़ प्रक्षेपास्त्र

* ये प्रक्षेपास्त्र गुरुत्वाकर्षण से नियंत्रित नहीं होता है बल्कि उनमें गति निर्धारित करने कि विशेष प्रणाली होती है।

### मारक क्षमता के आधार पर
मारक क्षमता के आधार पर प्रक्षेपास्त्र चार प्रकार के होते हैं। 
#### छोटी दूरी का प्रक्षेपास्त्र
इसकी मारक क्षमता कुछ सौ किलोमीटर से हजार किलोमीटर तक होती है।
#### मध्यम दूरी का प्रक्षेपास्त्र
इसकी मारक क्षमता एक हजार से तीन हजार किलोमीटरतक की होती है।
#### लंबी दूरी का प्रक्षेपास्त्र
इसकी क्षमता तीन से साढ़े पाँच हजार कीलोमीटर तक की होती है। 
#### अंतर्महाद्वीपीय प्रक्षेपास्त्र
इसकी क्षमता साढ़े पाँच हजार किलोमीटर से भी अधिक का होता है।

### उपयोग की प्रकृति के आधार पर
thumb|एक लड़ाकू विमान हवा से हवा में प्रयोग लाए जाने वाले प्रक्षेपाश्त्र को छोडता हुआ

उपयोग पद्धति के आधार पर प्रक्षेपास्त्रों को निम्न वर्गों में बाँटा जाता है। 
#### सतह से वायु का प्रक्षेपास्त्र-त्रिशूल आकाश पिछोला
#### वायु से वायु का प्रक्षेपास्त्र

#### जल से जल का प्रक्षेपास्त्र

## भारत के प्रक्षेपास्त्र

* नाग प्रक्षेपास्त्र - टैंक भेदी
* पृथ्वी प्रक्षेपास्त्र - ज़मीन से ज़मीन
* आकाश प्रक्षेपास्त्र - ज़मीन से हवा,  मध्यम दूरी
* त्रिशूल प्रक्षेपास्त्र - ज़मीन से हवा, निकट दूरी
* अग्नि प्रक्षेपास्त्र - सतह से सतह, मध्यम दूरी
* शोर्य  प्रक्षेपास्त्र - सतह से सतह सागरिका का 
                   जमीनी रूपान्तरण
* अस्त्र प्रक्षेपास्त्र- हवा से हवा मध्यम दूरी का 
                 स्वदेशी प्रक्षेपास्त्र

## सन्दर्भ

ये मिसाइले वायु, थल, पनडुब्बी आदि से लांच की जाती है 

श्रेणी:युद्ध
श्रेणी: हथियार
श्रेणी:रॉकेट विज्ञान
[[श्रेणी:प्रक्षे
मनोज बाजपेयी

**मनोज बाजपेयी** भारतीय हिन्दी फ़िल्म उद्योग, बॉलीवुड, के एक जाने-माने अभिनेता हैं। मनोज प्रयोगकर्मी अभिनेता के रूप में जाने जाते है। उन्होने अपना फ़िल्मी सफ़र सन १९९४ मे शेखर कपूर निर्देशित अन्तर्राष्ट्रीय ख्याति प्राप्त फ़िल्म बैंडिट क्वीन से शुरु किया था। बॉलीवुड मे उनकी पहचान १९९८ मे राम गोपाल वर्मा निर्देशित फ़िल्म सत्या से बनी। इस फ़िल्म ने मनोज को उस दौर के अभिनेताओं के समकक्ष ला खड़ा किया। इस फ़िल्म के लिये उन्हें सर्वश्रेष्ठ सह-अभिनेता का राष्ट्रीय पुरस्कार भी प्राप्त हुआ। सन 2019 के लिए 67 वे फ़िल्म पुरुस्कार हेतु -  मनोज बाजपेयी को सर्वश्रेस्ठ अभिनेता का पुरुस्कार दिया गया।

## प्रारंभिक जीवन
मनोज बाजपेयी का जन्म २३ अप्रिल १९६९ को बिहार के पश्चिमी चंपारण के छोटे से गांव बेलवा बहुअरी में हुआ था। उनकी प्रारम्भिक शिक्षा के.आर. हाई स्कूल, बेतिया से हुई। इसके बाद मनोज दिल्ली चले गये और रामजस कॉलेज से अपनी आगे की पढाई की। उन्हे राष्ट्रीय नाट्य विद्यालय मे तीन कोशिशों के बावजूद प्रवेश नही मिल सका। इसके बाद उन्होने बैरी जॉन के साथ रंगमंच किया। मनोज ने बैरी जॉन के मार्गदर्शन में स्ट्रीट चिल्ड्रेन के साथ काफी काम किया है।

## कैरियर
मनोज बाजपेयी ने अपना कैरियर दूरदर्शन पर प्रसारित होने वाले धारावाहिक स्वाभिमान के साथ शुरु किया। इसी धारावाहिक से आशुतोष राणा और रोहित रॉय को भी पहचान मिली। बैंडिट क्वीन की कास्टिंग के दौरान तिग्मांशु धूलिया ने मनोज को पहली बार शेखर कपूर से मिलवाया था। इस फ़िल्म मे मनोज ने डाकू मान सिंह का चरित्र निभाया था। १९९४ मे आयी फ़िल्म द्रोह काल और १९९६ मे आयी दस्तक फ़िल्म मे भी मनोज ने छोटे किरदार निभाये। १९९७ मे मनोज ने महेश भट्ट निर्देशित तमन्ना फ़िल्म की। इसी साल राम गोपाल वर्मा निर्देशित और संजय दत्त अभिनीत फ़िल्म दौड़ मे भी मनोज दिखे। १९९८ मे राम गोपाल वर्मा की फ़िल्म सत्या के बाद मनोज ने कभी वापस मुड़ कर नहीं देखा। इस फ़िल्म मे उनके द्वारा निभाये गये भीखू म्हात्रे के किरदार के लिये उन्हे कई पुरस्कार मिले जिसमे सर्वश्रेष्ठ सह-अभिनेता का राष्ट्रीय पुरस्कार और फ़िल्मफेयर का सर्वोत्तम अभिनेता पुरस्कार (समीक्षक) मुख्य हैं। १९९९ मे आयी फ़िल्म शूल मे उनके किरदार समर प्रताप सिंह के लिये उन्हे फ़िल्मफेयर का सर्वोत्तम अभिनेता पुरस्कार मिला। अमृता प्रीतम के मशहूर उपन्यास 'पिंजर' पर आधारित फ़िल्म पिंजर के लिये उन्हे एक बार फिर राष्ट्रीय पुरस्कार मिला।

२०१० मे आयी प्रकाश झा निर्देशित फ़िल्म राजनीति मे उनके द्वारा निभाये वीरेन्द्र प्रताप उर्फ वीरू भैया ने अभिनय की एक नयी परिभाषा गढ दी। यह किरदार महाभारत के पात्र दुर्योधन से काफी मिलता-जुलता है। २०१२ मे आयी फ़िल्म गैंग्स ऑफ वासेपुर – भाग 1 मे मनोज सरदार खान के किरदार में दिखे। इस फ़िल्म को और मनोज के किरदार को समीक्षकों की तरफ से खाफी सराहना मिली। मनोज बाजपेयी ने बताया कैसे बने हीरो, बेतिया से दिल्ली-मुंबई का सफर और संघर्ष भी की कहानी जानिए।

## प्रमुख फिल्में
 2021 द फैमिली मेन (श्रीकांत तिवारी )

## नामांकन और पुरस्कार
### [[फ़िल्मफ़ेयर पुरस्कार]]
* 2000 - फ़िल्मफ़ेयर सर्वश्रेष्ठ अभिनेता पुरस्कार - आलोचक - शूल
* 1999 - फ़िल्मफ़ेयर सर्वश्रेष्ठ अभिनेता पुरस्कार - आलोचक - सत्या
2019 के लिए 67 वे  फ़िल्म पुरुस्कार - मनोज बाजपेयी को सर्वश्रेष्ठ अभिनेता पुरुस्कार दिया गया है

## इन्हें भी देखें
* कुणाल खेमू
* ऋतिक रोशन
* नील नितिन मुकेश

## सन्दर्भ
## बाहरी कड़ियाँ
* मनोज बाजपेयी का हिन्‍दी ब्‍लॉग


श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
श्रेणी:1969 में जन्मे लोग
श्रेणी:जीवित लोग
श्रेणी:भारतीय पुरुष आवाज अभिनेताओं
साबु दस्तगीर

**साबु दस्तगीर** (जनुवरी २७, ई.स. १९२४:मैसुर - डिसेंबर २, ई.स. १९६३:चॅट्सवर्थ, कॅलिफोर्निया) हॉलिवुड में सफल हुए पहले भारतीय अभिनेता है।

## फ़िल्मे

* जंगलबुक
* मॅन ईटर्स ऑफ कुमाउ
* द थीफ ऑफ बगदाद

## कडिया

* https://web.archive.org/web/20060623203735/http://www.imdb.com/name/nm0754942/

श्रेणी:अभिनेता
श्रेणी:हिन्दी अभिनेता
अमिताभ बच्चन की फिल्में

अमिताभ बच्चन ने १०० से भी ज़्यादा हिंदी फ़िल्मों में काम किया है।

## प्रमुख फिल्में

## यह भी देखे
* दिलीप कुमार की फिल्मे

श्रेणी:भारतीय सिनेमा
भरत मुनि

**भरतमुनि**  ने नाट्यशास्त्र नामक  ग्रंथ लिखा । इनका समय विवादास्पद है। इन्हें 400 ई॰पू॰ 100 ई॰ सन् के बीच किसी समय का माना जाता है। भरत बड़े प्रतिभाशाली थे। इतना स्पष्ट है कि भरतमुनि नाट्यशास्त्र के गहन जानकार और विद्वान थे । इनके द्वारा रचित ग्रंथ 'नाट्यशास्त्र' भारतीय नाट्य और काव्यशास्त्र का आदिग्रन्थ है। इसमें सर्वप्रथम रस सिद्धांत की चर्चा की तथा इसमें प्रसिद्ध  सूत्र -'विभावानुभाव संचारीभाव संयोगद्रस निष्पति:" की स्थापना की गयी है| इसमें नाट्यशास्त्र, संगीतशास्त्र, छंदशास्त्र, अलंकार, रस आदि सभी का सांगोपांग प्रतिपादन किया गया है।  कहा गया है कि भरतमुनि रचित प्रथम नाटक का अभिनय, जिसका कथानक 'देवासुर संग्राम' था । देवों की विजय के बाद इन्द्र की सभा में हुआ था। आचार्य भरतमुनि ने अपने नाट्यशास्त्र की उत्पत्ति ब्रह्मा से मानी है क्योंकि शंकर ने ब्रह्मा को तथा ब्रह्मा ने अन्य ऋषियों को काव्यशास्त्र का उपदेश दिया। विद्वानों का मत है कि भरतमुनि रचित पूरा नाट्यशास्त्र अब उपलब्ध नहीं है। जिस रूप में वह उपलब्ध है, उसमें लोग काफ़ी क्षेपक बताते हैं
**भरतमुनि** का नाट्यशास्त्र नाट्य कला से संबंधि प्राचीनतम् ग्रंथ है। इसने  प्रसिद्ध सूत्र -'विभावानुभाव संचारीभाव संयोगद्रस निष्पति:" की स्थापना की थी। इसमें नाट्यशास्त्र, संगीत-शास्त्र, छन्दशास्त्र, अलंकार, रस आदि सभी का सांगोपांग प्रतिपादन किया गया है। 
भरतमुनि का नाट्यशास्त्र अपने विषय का आधारभूत ग्रन्थ माना जाता है। कहा गया है कि भरतमुनि रचित प्रथम नाटक का अभिनय, जिसका कथानक 'देवासुर संग्राम' था, देवों की विजय के बाद इन्द्र की सभा में हुआ था। आचार्य भरत मुनि ने अपने नाट्यशास्त्र की उत्पत्ति ब्रह्मा से मानी है क्योंकि शंकर ने ब्रह्मा को तथा ब्रह्मा ने अन्य ऋषियों को काव्यशास्त्र का उपदेश दिया। 
विद्वानों का मत है कि भरतमुनि रचित पूरा नाट्यशास्त्र अब उपलब्ध नहीं है। जिस रूप में वह उपलब्ध है, उसमें लोग काफी क्षेपक बताते हैं।

## इन्हें भी देखें
*नाटक
*काव्यशास्त्र

श्रेणी:संस्कृत आचार्य
पलाश सेन

**पलाश सेन** युफ़ोरीया नामक भारतीय बैंड के मुख्य गायक है, जो अभी उसके द्वारा नेतृत्व किया जाता है। व्यवसाय से डॉक्टर पलाश सेन ने फ़िल्म फ़िलहाल मे नायक की भुमिका भी अदा की।

## प्रारंभिक जीवन और शिक्षा
पलाश का जन्म २३ सितम्बर १९६५ को बनारस में हुआ था। उनके पिता का नाम रूपेन्द्र कुमार सेन और मा का नाम पुष्पा सेन, दोनों ही पेशे से चिकित्सक थे। पलाश एक आधे बंगाली और आधे डोगरा है। उसके जन्म के पश्चात वह दिल्ली आ गये और कुछ समय कनॉट प्लेस रेलवे कालोनी में रहे और बाद मे श्रीनगर मे भी।

उन्होने सेंट कोलम्बा स्कूल, दिल्ली से अपनी स्कूली शिक्षा कि। इसके बाद वे विश्वविद्यालय के कॉलेज ऑफ मेडिकल साइंसेज (UCMS), नई दिल्ली, में अध्ययन किया और एमबीबीएस की डिग्री प्राप्त की। 
## व्यवसाय
पलाश ने युनिवेर्सिटी कॉलेज ऑफ़ मेडिकल सायंस में अपने कॉलेज के दिनों में ही गाने लिखना शुरू कर दिया था। उनकी कॉलेज में पहली कृति थी - 'हेवेन ऑन सेवेंथ फ्लूर', क्यूंकि छात्रावास में उनका कमरा सातवीं मंजिल पर था। पलाश सेन को 'पॉली' नाम से भी जाना जाता है और इन्हें हिंद रॉक का सरगना कहा जाता है। ये पहले ऐसे व्यक्ति हैं, जिन्होंने रॉक संगीत पर तबले और बांसुरी के साथ हिंदी में गाया. उन्होंने 'मंत्र - भारत का पहला एकमात्र' की शुरुआत की. पलाश सेन - विकलांग विज्ञानं के शल्य चिकित्सक, को भारतीय रॉक बैंड समूह यूफोरिया के एक गायक के रूप में ज्यादा पहचाना जाता है। वो इस समूह के लिए संगीत बनाते हैं तथा गीत भी लिखते हैं।

पलाश के परदे पर पहली बॉलीवुड फ़िल्म २००२ में मेघना गुलजार द्वारा निर्देशित फिलहाल (2002) थी, जिसमे तब्बू और सुष्मिता सेन ने भी अभिनय किया था। उसके पश्चात, वो एक संकलन फ़िल्म "मुंबई कट्टिंग (2010)" के एक भाग "And it rained " में भी दिखे.
इन्होने कई एल्बम जैसे धूम, फिर धूम और गली का मोचन किया। "माएरी", "धूम पिचक" और "कभी आना मेरी गली" इनकी कुछ प्रसिद्ध कृतियाँ हैं।

3 वर्ष की अंतराल के बाद पलाश यूफोरिया के एक नए एल्बम "महफूज़" में आये. परिवार की चौथी पीढ़ी का एक डॉक्टर अपनी माँ और शालिनी, उनकी पत्नी, के प्रति समर्पित था।

वह "इंडियन पॉपस्टार्स" टीवी शो के ज़ज भी रह चुके हैं। उन्होंने "जिओ दिल से" गाना बनाया जो भारतीय रेडियो स्टेशन My FM का लाक्षनिक धुन बना। 2010 में, राष्ट्रकुल खेलों के समय, उन्होंने दिल्ली लाक्षणिक गाना, "दिल्ली मेरी जान, दिल्ली मेरी शान" गाया, जो कि उनके बैंड यूफोरिया, के द्वारा प्रस्तुत किया गया .

श्रेणी:गायक
श्रेणी:संगीतकार
श्रेणी:अभिनेता
श्रेणी:पार्श्वगायक
श्रेणी:हिन्दी अभिनेता
श्रेणी:1965 में जन्मे लोग
श्रेणी:जीवित लोग
शिवनेरी दुर्ग

thumb|right|शिवनेरी दुर्ग का मुख्य प्रवेश
**शिवनेरी दुर्ग** या शिवनेरी किला, भारत के महाराष्ट्र राज्य के पुणे के जुन्नर गांव के पास स्थित एक ऐतिहासिक किला है। शिवनेरी छत्रपति शिवाजी महाराज का जन्मस्थान भी है। 
शिवाजी महाराज के पिता, शाहाजी राजे बीजापुर के सुल्तान आदिल शाह की सेना में एक सेनापति थे। लगातार हो रहे युद्ध के कारण शाहाजी राजे, अपनी गर्भवती पत्नी जीजाबाई]] की सुरक्षा को लेकर चिंतित थे, इस लिए उन्होने अपने परिवार को शिवनेरी में भेज दिया। शिवनेरी चारों ओर से खड़ी चट्टानों से घिरा एक अभेद्य गढ़ था। 
 
शिवाजी महाराज का जन्म 19 फरवरी
1630 को हुआ था और उनका बचपन भी यहीं बीता। इस गढ़ के भीतर माता शिवाई का एक मन्दिर था, जिनके नाम पर शिवाजी महाराज का नाम रखा गया। किले के मध्य में एक सरोवर स्थित है जिसे "बादामी तालाब" कहते हैं। इसी सरोवर के दक्षिण में माता जीजाबाई और बाल शिवाजी राजे की मूर्तियां स्थित हैं। किले में मीठे पानी के दो स्रोत हैं जिन्हें गंगा-जमुना कहते हैं और इनसे वर्ष भर पानी की आपूर्ति चालू रहती है। 
 
किले से दो किलोमीटर की दूरी पर लेन्याद्री गुफाएं स्थित हैं जहां अष्टविनायक का मन्दिर बना है।

अधिक जाणकारी के लिये शिवनेरी किला - छत्रपती शिवाजी महाराज का जन्मस्थल पढे ।

## चित्रदीर्घा

File:Inside shivneri fort.jpg
File:Shivaji birthplace in shivneri fort.jpg
File:BeautifulViewFromTop Shivneri.jpg
File:AWalkWay Shivneri.jpg
File:AnotherViewFromTop Shivneri.jpg
File:WayToTheFort Shivneri.jpg
File:Shiverneri window.jpg
File:AnotherGate Shivneri.jpg
File:AnEntrance 1 Shivneri.jpg
File:FortFromGround Shivneri.jpg
File:WaterStorageOnTheFort Shivneri.jpg
File:WayToTheFort Shivneri 1.jpg
File:MainEntranceGate.jpg


## सन्दर्भ

## बाहरी कड़ियाँ

श्रेणी:महाराष्ट्र में दुर्ग
जुन्नर तालुका

**जुन्नर तालुका** (Junnar taluka) भारत के महाराष्ट्र राज्य के पुणे ज़िले की एक तालुका है। जुन्नर इसका मुख्यालय है।

## इन्हें भी देखें
* जुन्नर
* पुणे ज़िला

## सन्दर्भ

श्रेणी:पुणे ज़िला
श्रेणी:महाराष्ट्र की तहसीलें
मोज़िला फ़ायरफ़ॉक्स

**मोज़िला फ़ायरफ़ॉक्स** (संक्षेप में **फ़ायरफ़ॉक्स**) मोज़िला फ़ाउण्डेशन और उसकी सहायक, मोज़िला निगम, द्वारा विण्डोज,मैक ओएस , लिनक्स और एण्ड्रॉयड के लिए विकसित किया गया एक स्वतंत्र और खुला स्रोत वेब ब्राउज़र है। मोज़िला कॉर्पोरेशन एक मुक्त स्रोत सॉफ़्टवेयर समुदाय है जो फ़ायरफ़ॉक्स को प्रबन्धित करती है।यह वेब पेजों को प्रदर्शित करने के लिए गीको प्रतिपादन  इंजन का उपयोग करता है, जो वर्तमान और प्रत्याशित वेब मानकों को लागू करता है।

सितंबर 2022 तक, स्टेटकाउंटर के अनुसार, डेस्कटॉप वेब ब्राउज़र के रूप में इसका 7.4% उपयोग शेयर है, जो इसे गूगल  क्रोम (67%), माइक्रोसॉफ्ट एड्ज (11%), और एप्पल सफारी (8.8) के बाद चौथा सबसे लोकप्रिय डेस्कटॉप वेब ब्राउज़र बनाता है। %)। सभी प्लेटफार्मों में यह 3.2% की उपयोग हिस्सेदारी के साथ फिर से चौथे स्थान पर है।

## संदर्भ

श्रेणी:ऐप्लीकेशन सॉफ़्टवेयर
श्रेणी:इंटरनेट का इतिहास
श्रेणी:वेब ब्राउज़र
श्रेणी:मुफ्त सॉफ्टवेयर
पूर्णिमा वर्मन

**पूर्णिमा वर्मन** (जन्म २७ जून १९५५, पीलीभीत, उत्तर प्रदेश), जाल-पत्रिका *[[अभिव्यक्ति (पत्रिका)|अभिव्यक्ति]]* और *[[अनुभूति (पत्रिका)|अनुभूति]]* की संपादक है। पत्रकार के रूप में अपना कार्यजीवन प्रारंभ करने वाली पूर्णिमा का नाम वेब पर हिंदी की स्थापना करने वालों में अग्रगण्य है। उन्होंने प्रवासी तथा विदेशी हिंदी लेखकों को प्रकाशित करने तथा अभिव्यक्ति में उन्हें एक साझा मंच प्रदान करने का महत्वपूर्ण काम किया है। माइक्रोसॉफ़्ट का यूनिकोडित हिंदी फॉण्ट आने से बहुत पहले हर्ष कुमार द्वारा निर्मित सुशा फॉण्ट द्वारा उनकी जाल पत्रिकाएँ अभिव्यक्ति तथा अनुभूति अंतर्जाल पर प्रतिष्ठित होकर लोकप्रियता प्राप्त कर चुकी थीं। 

वेब पर हिंदी को लोकप्रिय बनाने के अपने प्रयत्नों के लिए उन्हें २००६ में भारतीय सांस्कृतिक संबंध परिषद, साहित्य अकादमी तथा अक्षरम के संयुक्त अलंकरण अक्षरम प्रवासी मीडिया सम्मान, २००८ में रायपुर छत्तीसगढ़ की संस्था सृजन सम्मान द्वारा हिंदी गौरव सम्मान, दिल्ली की संस्था जयजयवंती द्वारा जयजयवंती सम्मान तथा केन्द्रीय हिन्दी संस्थान के पद्मभूषण डॉ॰ मोटूरि सत्यनारायण पुरस्कारसे विभूषित किया जा चुका है। उनके तीन कविता संग्रह "पूर्वा", "वक्त के साथ" और "चोंच में आकाश" नाम से प्रकाशित हुए हैं। संप्रति शारजाह, संयुक्त अरब इमारात में निवास करने वाली पूर्णिमा वर्मन हिंदी के अंतरराष्ट्रीय विकास के अनेक कार्यों से जुड़ी हुई हैं।

## [[सन्दर्भ वस्तु एवं मापन संस्थान|सन्दर्भ]]


## बाहरी कड़ियाँ
* पूर्णिमा वर्मन परिचय, अनुभूति पर
* पूर्णिमा वर्मन परिचय, अभिव्यक्ति पर
* पूर्णिमा वर्मन से बातचीत अनूप शुक्ला से साक्षात्कार

श्रेणी:हिन्दी विकि डीवीडी परियोजना
श्रेणी:1955 में जन्मे लोग
श्रेणी:जीवित लोग
ह्युस्टन

thumb|left|270px
**ह्युस्टन** संयुक्त राज्य अमेरिका के टेक्सास राज्य का सबसे बड़ा नगर है। यह संरा अमेरिका के भी सबसे बड़े नगरों में से एक है, चौथा सबसे बड़ा। ह्युस्टन के महापौर हैं बिल व्हाइट। इस नगर में २० लाख के लगभग लोग रहते हैं। इस नगर का नाम सैम ह्युस्टन के नाम पर रखा गया जिसने १८३६ में टेक्सास की स्वतन्त्रता के लिए लड़ाई लड़ी थी। यह नगर मुख्यतः नासा का मुख्यालय नगर होने के लिए जाना जाता है।

इस नगर के लिए एक उपनाम भी प्रयुक्त किया जाता है, *स्पेस सिटी* अर्थात 'अन्तरिक्ष नगर'।

## पोर्टर (Porter, Texas)
**पोर्टर** टेक्सास के मोंटगोमरी काउंटी में स्थित एक उपनगर है, जो ह्यूस्टन से लगभग 40 किलोमीटर उत्तर दिशा में स्थित है। यह क्षेत्र ह्यूस्टन महानगरीय क्षेत्र का हिस्सा है और अपनी शांत जीवनशैली, हरियाली तथा सुगम परिवहन संपर्क के लिए जाना जाता है। पोर्टर से ह्यूस्टन तक सड़क मार्ग द्वारा आसानी से पहुँचा जा सकता है, जिससे यह आवास और सप्ताहांत यात्राओं के लिए एक लोकप्रिय क्षेत्र बन गया है। 

### प्रमुख आकर्षण
पोर्टर और इसके आसपास कई प्राकृतिक तथा मनोरंजन स्थल स्थित हैं, जैसे:

* Lake Houston Wilderness Park – ट्रेकिंग, साइक्लिंग और कैंपिंग के लिए उपयुक्त प्राकृतिक पार्क।
* Sheldon Lake State Park & Nature Center – वन्यजीवों और पक्षियों को नज़दीक से देखने के लिए प्रसिद्ध स्थान।
* Houston Arboretum & Nature Center – पर्यावरण शिक्षा और प्रकृति भ्रमण के लिए लोकप्रिय केंद्र।

## संदर्भ


## बाहरी कड़ियाँ
* ह्युस्टन का आधिकारिक जालपृष्ठ

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
श्रेणी:टेक्सास
श्रेणी:ह्युस्टन
ऑस्टिन, टेक्सास

**ऑस्टिन** अमरीका के टेक्सास प्रान्त का शहर है। यह इस प्रान्त की राजधानी भी है।
## सन्दर्भ

## बाहरी कड़ियाँ

श्रेणी:संयुक्त राज्य अमेरिका के नगर
श्रेणी:संयुक्त राज्य अमेरिका
डैलस

**डैलस** संयुक्त राज्य अमेरिका के टेक्सास प्रान्त का सबसे बड़ा नगर है। यह ट्रिनिटी नदी पर, फोर्टवर्थ से ४५ किमी पूर्व तथा ओकलाहोमा प्रांतीय रेखा से ७५ मील पर बसा है। यह मुख्य बंदरगाह तथा व्यापारिक नगर है एवं डैलस बरलिंगटन, फ्रसको, सांतोफी, कैनजैस आदि अन्यान्य व्यापारिक नगरों से जुड़ा हुआ है। इस केंद्र पर प्रतिदिन प्राय: १०० यात्री रेलगाड़ियाँ आती जाती हैं।

यहाँ के पृष्ठप्रदेश में रुई, प्राकृतिक गैस, तेल तथा अन्य खनिज पाए जाते हैं, जिनका यह नगर मुख्य व्यापारिक केंद्र है। यहाँ पर लगभग ८० उद्यान ४,७६७ एकड़ भूमि पर फैले हुए हैं। डैलस पब्लिक विद्यालयों एवं विश्वविद्यालयों के लिये प्रसिद्ध है। यहाँ मदिरा, वस्त्र, कागज, सीमेंट लोह उद्योग, लकड़ी के बने सामान, विद्यूद्यंत्र तथा खाद्य पदार्थो को डिब्बाबंद करने के अनेक औद्योगिक संस्थान हैं।

ट्रिनिटी नदी पर १८४१ ई० में जॉन नील ब्रायन द्वारा पीटर्स कालोनी नामक गाँव का शिलान्यास किया गया जो १८४५ ई० में, फिलाडेल्फिया के उपराष्ट्रपति जार्ज मफ्फलिन डैलस के द्वारा उदघाटन के समय तक डैलस नगर हो चुका था। 

## सन्दर्भ

श्रेणी:संयुक्त राज्य अमेरिका के नगर
श्रेणी:शहर
सावित्रीबाई फुले पुणे विद्यापीठ

**सावित्रीबाई फुले पुणे विद्यापीठ** (पूराना नाम: **पुणे विद्यापीठ**) पुणे मे स्थित एक विश्वविद्यालय है, जो पुणे के उत्तरपश्चिम में स्थित है। यह भारत के प्रमुख विश्वविद्यालयों में से एक है। इसकी स्थापना १० फरवरी, १९४९ को की गई थी। ४०० एकड़ (१.६ कि॰मी॰²) में फैले इस विश्वविद्यालय ४६ शैक्षणिक विभाग हैं। विश्वविद्यालय में 46 शैक्षणिक विभाग हैं। इसमें लगभग 307 मान्यता प्राप्त अनुसंधान संस्थान और 612 संबद्ध कॉलेज हैं जो स्नातक और स्नातक पाठ्यक्रम प्रदान करते हैं। सावित्रीबाई फुले पुणे विश्वविद्यालय 2022 में एनआईआरएफ रैंकिंग में 12वें स्थान पर रहा 

## इतिहास
पुणे विश्वविद्यालयकी स्थापना पुणे विश्वविद्यालय अधिनियम के अधीन की गई थी, जिसे १० फ़रवरी १९४८ को बम्बई विधान-मंडल ने पारित किया था। उसी वर्ष, डा एम॰ आर॰ जयकर ने विश्वविद्यालय के प्रथम उपकुलपति का पदभार ग्रहण किया। श्री बी॰ जी॰ खैर, जो बम्बई सरकार (विधान-मंडल) के मुख्यमंत्री और शिक्षामंत्री थे, ने अपने प्रयासों से विश्वविद्यालय को बड़ा भूखण्ड दिलाने में सहायता की। प्रारंभिक १९५० में, विश्वविद्यालय को ४११ एकड़ (१.७ कि॰मी॰²) भूमि आवंटित की गई।

19वीं सदी की भारतीय समाज सुधारक, जिन्होंने ब्रिटिश शासन के दौरान महाराष्ट्र में महिलाओं और दलित समुदायों के जीवन को बेहतर बनाने में महत्वपूर्ण भूमिका निभाई थी, के सम्मान में 9 अगस्त 2014 को संस्थान का नाम पुणे विश्वविद्यालय से बदलकर सावित्रीबाई फुले पुणे विश्वविद्यालय कर दिया गया। प्रवासीय शासनविधि। उन्होंने और उनके पति महात्मा ज्योतिबा फुले ने 1848 में लड़कियों के लिए भारत के पहले देशी-संचालित स्कूल की स्थापना की।

## क्षेत्राधिकार
प्रारंभ में विश्वविद्यालय क्षेत्राधिकार पश्चिमी महाराष्ट्र के १२ जिलों में था। लेकिन, १९६४ में कोल्हापुर में शिवाजी विश्वविद्यालय की स्थापना के बाद, पुणे विश्वविद्यालय का क्षेत्राधिकार ५ जिलों तक ही सीमित रह गया, जो इस प्रकार हैं: पुणे, अहमदनगर, नासिक, धुले और जलगाँव। इनमें से दो जिले - धुले और जलगाँव- उत्तर महाराष्ट्र विश्वविद्यालय से जुड़े हैं, जो अहस्त १९९० में स्थापित की गई थी।

## विभाग

विश्वविद्यालय में विभिन्न विभाग और केंद्र हैं, जो विज्ञान, सामाजिक विज्ञान, प्रबंधन, कानून आदि में पाठ्यक्रम पेश करते हैं। 

* इंजीनियरिंग विभाग विभिन्न क्षेत्रों में पाठ्यक्रम प्रदान करता है, जिनमें कंप्यूटर साइंस इंजीनियरिंग, आर्टिफिशियल इंटेलिजेंस और डेटा साइंस, सिविल इंजीनियरिंग, मैकेनिकल इंजीनियरिंग, इलेक्ट्रिकल इंजीनियरिंग, रोबोटिक्स और ऑटोमेशन, इलेक्ट्रॉनिक्स और दूरसंचार इंजीनियरिंग और कई अन्य शामिल हैं।
* यूनिपुन ने पर्यावरण विज्ञान में स्नातक डिग्री पाठ्यक्रम शुरू किया है। पाठ्यक्रम 2018-2019 के शैक्षणिक वर्ष से शुरू हुआ।
* विदेशी भाषा विभाग 1949 में रानाडे संस्थान भवन में शुरू किया गया था। यह प्रारंभिक स्तर से लेकर स्नातकोत्तर पाठ्यक्रमों तक जर्मन, फ्रेंच, रूसी, जापानी और स्पेनिश भाषाओं के लिए पाठ्यक्रम प्रदान करता है। बैच सुबह के साथ-साथ शाम को भी आयोजित किए जाते हैं। हर साल 1500 से अधिक छात्र नामांकित होते हैं।
* प्रतियोगिता परीक्षा केंद्र (सीईसी): विभिन्न सरकारी प्रतियोगिता परीक्षाओं के लिए कोचिंग कार्यक्रमों के लिए है। 
* क्राँतिज्योति सावित्रीबाई फुले महिला अध्ययन केंद्र। 
## बाहरी कड़ियाँ
* आधिकारिक जालस्थल
* sppuhelp 

श्रेणी:शिक्षण संस्थान
श्रेणी:महाराष्ट्र के विश्वविद्यालय